**FORTROLIGHETSAVTALE (NDA)**

**Mellom**

[Firmanavn]

[adresse]

[foretaksnummer]:

([**Kortnavn**])

**Og**

[Firmanavn]

[adresse]

[foretaksnummer]

(**Selskapet**)

1. **[Kortnavn]** og **Selskapet**, hver for seg omtalt som en Part eller felles som Partene, ønsker å **[beskriv formålet med informasjonsdelingen - må vurdere om dette skal gjøres veldig spesifikt eller mer generelt også å dekke senere prosjekter]** og har derfor inngått denne fortrolighetsavtalen («Avtalen») med det formål å regulere Partenes rettigheter og plikter i forbindelse med utlevering av fortrolige opplysninger mellom Partene («Informasjon» eller «Informasjonen»).
2. Med Informasjon eller Informasjonen menes all skriftlig og muntlig informasjon av enhver art som blir gjort kjent fra den ene Parten («Informasjonsgiveren») til den andre Parten («Mottakeren») i forbindelse med formålet med denne Avtalen, slik dette er beskrevet ovenfor under punkt 1. Dette gjelder uavhengig av om informasjonen er merket eller uttalt å være konfidensiell/fortrolig eller ikke, med unntak av de begrensningene som følger av punkt 7 nedenfor. **[Det må vurderes om man bør spesifisere ytterligere hva slags type Informasjon som skal deles.]**
3. Mottakeren skal behandle Informasjonen som fortrolig og konfidensiell og på en forsvarlig måte som sikrer at den forblir utilgjengelig for uvedkommende og forøvrig slik at det heller ikke oppstår fare for at andre skal få kjennskap til den.
4. Mottakeren har ikke rett til å benytte Informasjonen til noe annet formål enn det som er beskrevet under punkt 1, med mindre det foreligger skriftlig samtykke fra Informasjonsgiveren.
5. Mottakeren skal kun gi tilgang til Informasjonen til ansatte i egen organisasjon som har et reelt behov for å få Informasjonen og til rådgivere som er engasjert i forbindelse med formålet med Avtalen slik dette er beskrevet under punkt 1, og kun under tilsvarende fortrolighetsforpliktelser som det som følger av Avtalen.
6. Partene er enige om at Informasjonen er og skal forbli Informasjonsgiverens eiendom og at Mottakeren ved denne Avtale ikke er gitt noen rettigheter til Informasjonen. Mottakeren skal, når Informasjonsgiver krever det, straks returnere Informasjonen samt eventuelle kopier som ikke blir tilintetgjort, med mindre noe annet er avtalt skriftlig.
7. Konfidensialitetsforpliktelsene i Avtalen omfatter ikke:
	1. Informasjon som på det tidspunkt Informasjonen ble gitt til Mottakeren, måtte ansees som allment kjent eller som senere blir allment kjent uten at Mottakeren er ansvarlig for dette.
	2. Opplysninger om Informasjonen som på lovlig måte er kommet Mottakeren til kjennskap direkte eller indirekte gjennom tredjeparter uten at det påhviler noen konfidensialitetsforpliktelse på Informasjonen.
	3. Informasjon Mottakeren selv har utviklet parallelt og uavhengig av den mottatte Informasjonen.

Det er Mottakeren som har bevisbyrden for at Informasjonen ikke omfattes av denne Avtalen.

1. Avtalen løper til den blir sagt opp og kan sies opp av hver av partene med tretti (30) dagers skriftlig varsel. Oppsigelse av Avtalen får ikke betydning for Mottakers plikter under denne Avtalen, herunder erstatningsansvaret etter artikkel 10 nedenfor og plikten til å behandle all Informasjon mottatt i forkant av oppsigelsen som fortrolig og konfidensiell.
2. Partene gir ingen garantier og fraskriver seg alt ansvar for riktigheten av de opplysninger som gis under denne Avtalen.
3. Mottakeren er erstatningspliktig overfor Informasjonsgiveren for eventuelle tap ved brudd på denne Avtale i henhold til alminnelige erstatningsrettslige prinsipper. **[Her kan man vurdere å ta inn en bestemmelse om konvensjonalbot]** Mottakerens erstatningsplikt gjelder også når bruddet på Avtalen er forøvet av en tredjemann som har fått Informasjonen av Mottakeren.
4. Denne Avtalen er underlagt norsk rett. Enhver tvist som springer ut av Avtalen og som ikke løses i minnelighet skal behandles etter norsk rett og av norske domstoler.

Denne Avtalen er utarbeidet i to eksemplarer, hvorav partene beholder hvert sitt. En elektronisk eller fysisk kopi av den signerte Avtalen skal regnes som et eksemplar på linje med originalen.

[[VI ANBEFALER ALDRI NOEN Å INNGÅ EN NDA UTEN Å KONFERERE MED ADVOKAT FØRST – TA KONTAKT FOR RASK GJENNOMGANG OG RÅDGIVNING](http://baa.no/ansatte/hakon-tysnes-kaasin)]

Sted, dato: Sted, dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Underskrift for **[Kortnavn]**) (Underskrift for **Selskapet**)